લેખકડો: તો હું ક્યાં આખા બ્રહ્માંડની વાતો કરું છું! હું એમ કહું છું કે, તમે પિત્તળભેજા અને બેવકૂફ છો, તમને રંગની સમજ નથી. હું પીળું પેન્ટ અને જામ્બલી ટીશર્ટ પહેરું છું. ક્યારેય જોયું તમે? રંગશાસ્ત્ર મુજબ એ જગતનું સૌથી કાતિલ કલર કોમ્બિનેશન છે. ગ્રાસ ગ્રીન પાટલુન અને લેમન યેલ્લો શર્ટ પહેરું ત્યારે લોકો અવશ્ય પૂછે કે, ક્યાંથી લીધું? હું ક્યારેય કોઈને કહું નહીં કે, મેનહટનના શો રૂમમાં હું સ્કેચર્સના શૂઝ લેવા ગયો તો એ માત્ર 225 ડોલરના આવ્યા. પછી પણ મારી પાસર અઢારસો ડોલર બચ્યા. ખિસ્સામાં ભાર લાગતો હતો એટલે મેં હળવું કરવા 300 ડોલરના બે પરફ્યુમ્સ પરચેઝ કર્યા. એક ટોબેકો અને ગ્રીન એપલનું કોમ્બિનેશન છે અને બીજું લેવેન્ડર પ્લસ મિસ્ટ ફ્લોરલનું મિક્સ. પછી જે કરન્સી બચી તેમાંથી મારી સાત-આઠ ફ્રેન્ડ્સ માટે લૉન્જરિઝ લીધી. યુ નૉ, હું તો ઇટાલીથી જ અન્ડરવેર લઉં. 60 ડોલરનું જ આવે પણ પહેરવામાં બહુ કમ્ફર્ટેબલ...